વીજચોરી કરતાં તત્ત્વો ટીમના આ દરોડાથી ભારે ઉશ્કેરાયા હતા. દરમિયાનમાં ગઇ કાલે સાંજે વિજિલન્સ ટીમો જ્યારે હળવદ તાલુકાના રણમલપુર અને ચંદ્રગઢ ગામે પહોંચી ત્યારે પહેલાંથી જ સામનો કરવા ઊભેલા તત્ત્વો જીઇબીની ટીમ પર તૂટી પડ્યા હતા અને ટીમો પર બેફામ પથ્થરમારો કરી હુમલો કરતાં ભારે નાસભાગ મચી ગઇ હતી. પરિસ્થિતિ નાજુક જણાતાં એસઆરપીની ટીમ પણ બોલાવાઇ હતી. ઉશ્કેરાયેલા ટોળાએ ચાર સરકારી ગાડીઓના કાચ તોડી નાખી ભુક્કો બોલાવી દીધો હતો. આ જ પ્રમાણે ચંદ્રગઢ ગામે પણ જીઇબીની ટીમ પર પથ્થરમારો કરી હુમલો કરવામાં આવ્યો હતો.